《山夜》
宋代·陈景元

登眺忘疲苶，归来约四更。人依山鬼宿，星代月华明。

入寂无昏旦，观心一死生。野溪流不断，风定夜声清。

作者简介：宋建昌军南城人。道士。字太虚，号真靖，自称碧虚子。谓游天台遇鸿濛先生张无梦授秘术，神宗闻其名，召对天章阁，命设罗天大醮，累迁至右街副道篆，赐号真人。乞归庐山，行李百担皆经史。读书至老不倦，诗书画皆清婉可喜。卒年七十。著有《四升经集注》等。